יש לפשט את המורכבות ולייצר יותר ערך מהנתונים - ABnet Communications Ltd.
"מנהלי התשתיות כיום נדרשים להתמודד עם הגידול בכמויות המידע וריבוי היישומים. זאת, על מנת לתת מענה למורכבות ההולכת וגדלה במערכי ה-IT הארגוניים והצורך לייצר יותר ערך מהנתונים. עליהם להטמיע פתרונות למיטוב התפעול של מערכי ה-IT הארגוניים, ולענות לאתגרים החדשים בהיבטי גיבוי, טיפול ביישומי ענן, ארכוב, חיפוש מידע, אפליקציות ארגוניות, התקני קצה, אנליטיקה, ניהול האחסון ועוד", כך אמר שי נוני, מנהל אזורי קומוולט (Commvault), ישראל ואפריקה.
נוני דיבר בפתח כנס COMMVAULT CONNECTIONS (LIVE). הכנס, בהפקת אנשים ומחשבים, נערך היום (ה') במרכז הכנסים אווניו, קריית שדה התעופה, בהשתתפות יותר מ-500 מלקוחות הסניף הישראלי של החברה ושותפיה העסקיים.
קומוולט, אמר נוני, "מספקת על גבי פלטפורמה אחת איגום ואיגוד לכל האתגרים הללו. החזון של החברה הוא להביא פלטפורמה מודרנית, מאוחדת, לניהול ולהגנת נתונים, המספקת שירותים דמויי ענן – בהפעלה מקומית. הדרישה לאחסון משני והצורך להוציא ערך חדש מעותקים משניים, מביאים לקוחות לחפש חלופות לאחסון ולניהול עומסים הולכים וגוברים של נתונים, וכן להתקדם מההתקנים הייעודיים המסורתיים לכאלה בעלי יכולת גידול (scale-up). אנו ייחודיים בתחום, עם פתרונות לעבודה בהיקף ארגוני, המבוססים על גישה משולבת ומודרנית של scale-out. לכך מתווספת תוכנת ניהול הנתונים שלנו, המשתלבת באופן מלא באסטרטגיה הזו".
כך, אמר נוני, "המהירות, האמינות וקלות השימוש הופכים לחיוניים יותר עבור כל הלקוחות שלנו, וזו הסיבה שהכרזנו באחרונה על השקת Commvault HyperScale Appliance ו-Commvault HyperScale Software – העונים על התנועה המתמשכת של ארגונים לשימוש באחסון משני. הפתרונות הללו מאפשרים – לא רק גיבוי לדיסק וביטול כפילויות – אלא גם יכולת גיבוי בלא הפרעה. זאת, עם פרוטוקולים המאפשרים אחסון ושליפה ישירות מדיסק הגיבוי, בלא צורך בשחזור. הפתרון הוא של ניהול דורות ואחסון של עותקי בסיסי נתונים – לטובת פיתוח ובדיקות ויצירת עותקים מתוך עותק הגיבוי של הייצור, עם יכולת קריאת הנתונים בלא לשחזרם. זאת, בניגוד לעבר – אז היה נדרש לשחזר את המידע בטרם קריאתו. כיום ניתן לגבות את המידע ולקרוא אותו ישירות".
החברה, סיכם נוני, "קיימת כבר 20 שנה, וממשיכה להוביל את השוק בתחומי הגנת הנתונים והגנת המידע. נתונים היו – וממשיכים – להיות המיקוד היחידי שלה, כי הנתונים הם הנכס העיקרי של הארגונים".
רוני כפטל, מנהל מחלקת טכנולוגיות, קומוולט ישראל, אמר כי "ארגונים כיום מחפשים לייצר ערך עסקי ממערכות הגיבוי שלהם. קומוולט מספקת ללקוחותיה פלטפורמת גיבוי ואחסון, המאפשרת למשתמשים גישה ישירה למידע".
כך, הסביר כפטל, "המידע המגובה והמאוחסן, זמין לשימושים משניים בצורה מיידית, מנוהלת ומבוקרת-גישה. זאת כי המידע המאוחסן במערכות של קומוולט, כבר עבר סיווג (אינדוקס)".
לדבריו, "אנו מספקים שירותי אנליטיקה, חיפוש, ניהול גרסאות ומדיניות שמירה למידע זה. המחשבה מאחורי פיתוח פלטפורמת הגיבוי שלנו לאחסון ישיר – הינה הרצון לתת ערך עסקי ללקוחות. השילוב של הפלטפורמה עם שירותי ענן, מאפשר ללקוחות הארגוניים לשנע את המידע אל הענן ומהענן בחזרה לדטה סנטר הפרטי".
כפטל סיכם באומרו כי "הפלטפורמה שלנו לאחסון ישיר והשילוב עם שירותי ענן, מאפשרים לארגונים ליצור ערך עסקי – מעבר לגיבוי ולשחזור".